13. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ. 141 της 12/31 Αυγ. 1978 (ΦΕΚ Β΄ 748) Περί τελών εγγραφής και φοιτήσεως αλλοδαπών αλλογενών φοιτητών ή υποψηφίων φοιτητών ανωτάτων εκπαιδευτικών ιδρυμάτων. Έχοντας υπόψη τας διατάξεις του άρθρ. 7 του Νόμ. 741/1977 «περί συστάσεως Διαπανεστημιακού Κέντρου Αναγνωρίσεως Τίτλων Σπουδών της Αλλοδαπής και ρυθμίσεως θεμάτων τινών αφορώντων εις τα ανώτατα εκπαιδευτικά ιδρύματα» (ΦΕΚ 314, τ.Α΄), αποφασίζουμε: Πανεπιστημιακή Λέσχη Πανεπιστημίου Αθηνών Άρθρ.1.-1.Αλλοδαποί, μη Έλληνες το γένος, οι οποίοι παρακολουθούν μαθήματα εκμαθήσεως της Ελληνικής γλώσσας ως υποψήφιοι φοιτητές, ή και χωρίς να έχουν την πρόθεση να αποκτήσουν την ιδιότητα του φοιτητή, στο Διδασκαλείο Ξένων Γλωσσών της Πανεπιστημιακής Λέσχης του Πανεπιστημίου Αθηνών (τμήματα αρχαρίων ή προχωρημένων) υποχρεούνται στην καταβολή τέλους εγγραφής και φοιτήσεως, το ύψος του οποίου καθορίζεται ως ακολούθως: α)Για κάθε εννεάμηνο χρονικό διάστημα του χειμερινού τμήματος (1η Οκτωβρίου έως 30 Ιουνίου ή όσο διαρκεί) δρχ. 18.000. β)Για κάθε τρίμηνο χρονικό διάστημα του θερινού τμήματος (1η Ιουλίου έως 30 Σεπτεμβρίου ή όσο διαρκεί) δρχ. 6.000. γ)Η υποχρέωση του ενδιαφερομένου για την καταβολή ολοκλήρου του αναφερομένου στα εδάφ. (α) και (β) της παρούσης παραγράφου ποσού υπάρχει έστω κι αν, για οποιαδήποτε αιτία, δεν παρακολουθήσει τα μαθήματα για ολόκληρο το εννεάμηνο ή το τρίμηνο χρονικό διάστημα, αντιστοίχως. 2.Η καταβολή των αναφερομένων στην παρ. 1 του παρόντος άρθρου ποσών γίνεται σε 2 ισόποσες δόσεις, από τις οποίες η πρώτη μέσα σε 15 ημέρες από την αποδοχή του στο οικείο τμήμα του Διδασκαλείου και η δεύτερη οποτεδήποτε επιθυμεί ο ενδιαφερόμενος, οπωσδήποτε όμως πριν από την έναρξη εξετάσεων. 3.Δεν γίνεται δεκτός για έλεγχο της καταρτίσεώς του στην Ελληνική γλώσσα ο ενδιαφερόμενος, αν προηγουμένως δεν έχει καταβάλει ολόκληρο το ποσό του τέλους εγγραφής και φοιτήσεως, το οποίο ορίζεται κατά περίπτωση στην παρ. 1 του παρόντος άρθρου. Σχολείο Νέας Ελληνικής Γλώσσας του Πανεπιστημίου Θεσσαλονίκης Άρθρ.2.-1.Αλλοδαποί, μη Έλληνες το γένος, οι οποίοι παρακολουθούν πρόγραμμα διδασκαλίας της Νέας Ελληνικής γλώσσας στο Σχολείο Νέας Ελληνικής Γλώσσας που εποπτεύεται από τη Φιλοσοφική Σχολή του Πανεπιστημίου Θεσσαλονίκης, ως υποψήφιοι φοιτητές, ή και χωρίς να έχουν την πρόθεση να αποκτήσουν την ιδιότητα του φοιτητή ή ως ακροατές (βαθμίδες αρχαρίων ή προχωρημένων) υποχρεούνται στην καταβολή τέλους εγγραφής και φοιτήσεως, το ύψος του οποίου καθορίζεται ως ακολούθως: α)Βαθμίδα Αρχαρίων ετησίου προγράμματος (16 Οκτωβρίου έως 20 Ιουνίου) δρχ. 18.000. β)Βαθμίδα Προχωρημένων Α΄ έτους ετησίου προγράμματος (16 Οκτωβρίου έως 20 Μαΐου) δρχ. 18.000. γ)Βαθμίδα Προχωρημένων Β΄ έτους ετησίου προγράμματος (16 Οκτωβρίου έως 20 Μαΐου) δρχ. 18.000. δ)Τμήμα Αρχαρίων θερινού (εντατικού) προγράμματος, για κάθε μήνα δρχ. 2.000. ε)Τμήμα Προχωρημένων θερινού (εντατικού) προγράμματος, για κάθε μήνα δρχ. 2.000. ς)Η υποχρέωση του ενδιαφερομένου για την καταβολή ολοκλήρου του αναφερομένου στα εδάφ. (α) και (ε) της παρούσης παραγράφου ποσού υπάρχει έστω κι αν, για οποιαδήποτε αιτία, δεν παρακολουθήσει τα μαθήματα για ολόκληρο το κατά περίπτωση χρονικό διάστημα, που αναφέρεται στα ανωτέρω (α) έως και (ε) εδάφια. 2.α)Η καταβολή των αναφερομένων στα εδάφ. (α) και (γ) της προηγουμένης παραγράφου ποσών γίνεται σε 2 ισόποσες δόσεις, από τις οποίες η πρώτη μέσα σε 15 ημέρες από την αποδοχή του στο Σχολείο και η δεύτερη οποτεδήποτε επιθυμεί ο ενδιαφερόμενος, οπωσδήποτε όμως πριν από την έναρξη των εξετάσεων. β)Η καταβολή των αναφερομένων στα εδάφ. (δ) και (ε) της προηγουμένης παραγράφου ποσών δίνεται σε μια δόση αμέσως μόλις γίνει η αποδοχή του ενδιαφερομένου στο Τμήμα. 3.Δεν γίνεται οπωσδήποτε δεκτός σε εξετάσεις οποιουδήποτε τμήματος ή βαθμίδας, ο ενδιαφερόμενος, αν προηγουμένως δεν έχει καταβάλει ολόκληρο το ποσό του τέλους εγγραφής και φοιτήσεως, το οποίο ορίζεται, κατά περίπτωση στην παρ. 1 του παρόντος άρθρου. Προπτυχιακή και μεταπτυχιακή φοίτηση στα ανώτατα εκπαιδευτικά ιδρύματα Άρθρ.3.-1.Αλλοδαποί, μη Έλληνες το γένος, οι οποίοι, παρακολουθούν πλήρη κύκλο προπτυχιακών ή μεταπτυχιακών σπουδών στα ανώτατα εκπαιδευτικά ιδρύματα, είτε ως κανονικοί φοιτητές είτε ως ακροατές υποχρεούνται στην καταβολή τελών εγγραφής και φοιτήσεως, το ύψος των οποίων καθορίζεται ως ακολούθως: α)Για τους φοιτητές των Ιατρικών, Οδοντιατρικών, Κτηνιατρικών και Πολυτεχνικών Σχολών, οι οποίοι παρακολουθούν πλήρη κύκλο προπτυχιακών ή μεταπτυχιακών σπουδών δρχ. 48.000 κατά διδακτικό έτος. β)Για τους φοιτητές των λοιπών Σχολών των ανωτάτων εκπαιδευτικών ιδρυμάτων δρχ. 36.000 κατά διδακτικό έτος. (Μετά τη σελ. 36,04) Σελ. 36,05 Τεύχος 694-Σελ. 13 Εγγραφή προερχομένων από την αλλοδαπή 31.Α.β.13 γ)Για τους ακροατές γενικά δρχ. 12.000 κατά διδακτικό έτος. 2.Η καταβολή των αναφερομένων στα εδάφ. (α) έως και (γ) της προηγουμένης παραγράφου ποσών γίνεται σε 4 ισόποσες δόσεις, από τις οποίες η πρώτη μέχρι 31ης Δεκεμβρίου, η δεύτερη μέχρι 15ης Φεβρουαρίου η τρίτη μέχρι 31ης Μαρτίου και η τέταρτη μέχρι 15ης Μαΐου. 3.Δεν γίνεται δεκτός σε εξετάσεις ο ενδιαφερόμενος, αν προηγουμένως δεν έχει καταβάλει ολόκληρο το ποσό του τέλους εγγραφής και φοιτήσεως, το οποίο ορίζεται κατά περίπτωση στην παρ. 1 του παρόντος άρθρου. Τα ποσά που αναφέρονται στα άρθρ. 1, 2 και 3 τροποποιήθηκαν από την Φ. 141.6/132970/1525 Ιαν. 1979 (ΦΕΚ Β΄ 65) απόφαση Υπ. Παιδείας, η οποία καθόρισε ότι το ποσό των διδάκτρων των αλλοδαπών φοιτητών Α.Ε.Ι. και σπουδαστών εκμαθήσεως της Ελληνικής γλώσσης, που έχουν ήδη εγγραφεί ή θα εγγραφούν μέχρι 31.12.1978, και μέχρι να τελειώσουν τις σπουδές τους στο 1/8 των ποσών. Κοινές Διατάξεις Άρθρ.4.-1.Η καταβολή των ποσών που αναφέρονται στην απόφαση αυτή θα γίνεται από τους ενδιαφερομένους σε ειδικό λογαριασμό της Τραπέζης της Ελλάδος. Η καταβολή του ποσού θα αποδεικνύεται από γραμμάτιο εισπράξεως, το οποίο θα προσκομίζει ο ενδιαφερόμενος, και θα καταθέτει στην οικεία Σχολή. Η Σχολή θα του χορηγεί απόδειξη καταθέσεως του γραμματίου εισπράξεως. 2.Εκτός από την απόδειξη καταθέσεως του γραμματίου εισπράξεως οι Σχολές ή τα Ιδρύματα μπορούν να χρησιμοποιήσουν κάθε μέσο που θα επέτρεπε την διευκόλυνση τόσο των ίδιων των Σχολών όσο και των ενδιαφερομένων, όσον αφορά στον τρόπο αμέσου διαπιστώσεως καταβολής ή όχι των οφειλομένων ποσών (π.χ. χορήγηση ειδικού δελτίου ταυτότητος κ.λ.π.). 3.Δεν μπορεί να λάβει μέρος σε εξετάσεις για τη διαπίστωση γνώσεως της Ελληνικής γλώσσας ή τμηματικές ή πτυχιακές εξετάσεις ο ενδιαφερόμενος όταν δεν έχει καταβάλει τα ποσά τα οποία οφείλει μέχρι την έναρξη των εξετάσεων. Η ενδεχόμενη συμμετοχή του σε εξετάσεις πριν από την εξόφληση των μέχρι τότε υποχρεώσεών του δεν δημιουργεί δικαιώματα στον ενδιαφερόμενο σε περίπτωση επιτυχίας του στις εξετάσεις αυτές, έστω και αν τα οφειλόμενα ποσά καταβληθούν εκ των υστέρων. Σελ. 36,06 Τεύχος 694-Σελ. 14 Εξαιρέσεις Άρθρ.5.-Εξαιρούνται της καταβολής τελών εγγραφής και φοιτήσεως τόσο για την εκμάθηση της Ελληνικής γλώσσας των άρθρ. 1 και 2 της παρούσης αποφάσεως, όσο και για την παρακολούθηση πλήρους κύκλου προπτυχιακών ή μεταπτυχιακών σπουδών στα Ανώτατα Εκπαιδευτικά Ιδρύματα, είτε σαν κανονικοί φοιτητές, είτε σαν ακροατές (άρθρ. 3) οι αλλοδαποί αλλογενείς υπότροφοι της Ελληνικής Κυβερνήσεως, επί τη βάσει βεβαιώσεως του οικείου φορέως. Η απόφαση αυτή να δημοσιευθεί στην Εφημερίδα της Κυβερνήσεως και ισχύει από την 1η Σεπτ. 1978, εκτός από την περίπτωση του εδαφ. (β) της παρ. 1 του άρθρ. 1 που ισχύει από 1ης Ιουλ. 1979. 31.Α.β.13 Εγγραφή προερχομένων από την αλλοδαπή